**IZMJENE I DOPUNE OTVORENOG JAVNOG POZIVA ZA PODNOŠENJE PRIJAVA ZA DODJELU NEPOVRATNIH SUBVENCIJA-VINODOLSKA OPĆINA**

Vinodolska općina objavljuje izmjenu i dopunu otvorenog Javnog poziva za podnošenje prijava za dodjelu nepovratnih subvencija iz Općeg programa mjera poticanja razvoja poduzetništva na području Vinodolske općine za 2018. godinu.

* ***Otvoreni Javni poziv nadopunjuje se mjerom 6. Potpore za novo zapošljavanje ili samozapošljavanje***

Korisnici potpore mogu biti poduzetnici sa sjedištem na području Vinodolske općine, a koji se sukladno Zakonu o poticanju malog gospodarstva svrstavaju u male i mikro subjekte. Sredstva potpore mogu koristiti korisnici koji su u 2018. godini zaposlili ili će zaposliti osobe na neodređeno ili određeno vrijeme u trajanju od najmanje 12 mjeseci uz uvjet da te osobe nisu bile zaposlene unazad 30 dana i da imaju prebivalište na području Vinodolske općine u minimalnom trajanju od 12 mjeseci računajući do dana podnošenja zahtjeva za ostvarivanje sredstava potpore.

Korisnici moraju zadržati isti broj zaposlenih osoba uključujući i novozaposlene osobe najmanje 12 mjeseci od dana sklapanja Ugovora o radu s novozaposlenom osobom.

U slučaju da dođe do raskida odnosa novozaposlene osobe ili nekog drugog zaposlenika kod korisnika Mjere unutar roka od 12 mjeseci, korisnik je obvezan vratiti Vinodolskoj općini sredstva dobivena s osnova ove Mjere.

Nepovratne subvencije dodjeljuju se u iznosu od 4.000,00 kuna po novozaposlenom djelatniku.

Zahtjevi se podnose na Obrascu 1 uz koji je potrebno priložiti:

-presliku rješenja o upisu u odgovarajući registar upisa ili izvadak iz nadležnog registra

-GFI 2016./2017. ili  prijava poreza na dohodak 2016./2017.

-izvješće o primicima od nesamostalnog rada (JOPPD obrazac), porezu na dohodak i prirezu, te doprinosima za obvezna osiguranja za mjesec koji prethodi mjesecu u kojem je zaposlena osoba za koju se traži potpora, ovjereno od strane Porezne uprave

-dokaz da je osoba za koju se traži potpora nezaposlena najmanje 30 dana

-presliku osobne iskaznice ili potvrda o prebivalištu osobe za koju se traži potpora

-preslika ugovora o radu za novozaposlenu osobu (nije potrebno ukoliko se radi o samozapošljavanju)

-potvrdu Porezne uprave o stanju duga (ne starija od 30 dana od dana podnošenja zahtjeva) iz koje je razvidno da nema duga s osnove poreza i doprinosa za mirovinsko i zdravstveno osiguranje

-izjavu o korištenim potporama male vrijednosti (Obrazac 2)